เรื่องร้องเรียน (เสนอแนะ,ร้องเรียน,ความปลอดภัย) วันที่ 2022-11-11 12:46:52 — แขวงช่องนนทรี เขตยานนาวา กรุงเทพมหานคร
กลิ่นสารเคมีเหม็นมากๆเริ่มเข้ามาตอนค่ำเหมือนเช่นทุกวันที่ผ่านมา จากด้านซ้ายของรูปทะลักเข้ามาในบ้านอีกแล้ว ก่อนจะมีมาจากทางด้านขวาเข้ามาสมทบอีกไม่นาน ช่วงหลายวันที่ผ่านมากลิ่นเหม็นเข้ามาแบบนี้ตั้งแต่ช่วงค่ำยาวนานถึงรุ่งเช้า สารเคมีพร้อมฝุ่นมากบ้างน้อยบ้างเป็นอันตรายต่อปอดล้วนๆ 11เดือนแล้วที่ต้องเจอและทนทรมานกับเรื่องแบบนี้ คลื่นไส้,เวียนศีรษะ,บางวันปวดศีรษะ,ไอ,จาม,อ่อนเพลียต้องพบแพทย์หายามาทาน สถานการณ์แย่ลง กลิ่นแรงขึ้น,อันตรายขึ้น เหนื่อยที่จะร้องมาละ ที่ร้องมาก็เพื่อไว้เป็นข้อมูลว่าเรื่องนี้มีอยู่จริง บันทึกช่วงเวลาที่เกิดขึ้นไว้ดูสถิติ ทุกวันเราต้องเปลืองเวลา เปลืองแรง สิ้นเปลืองค่าไฟในการตั้งพัดลมไล่กลิ่นเหม็นหลายเครื่องหลายชั้นของบ้าน คงต้องพึ่งพาหน่วยที่เข้มแข็งที่จะมาจัดการกับเรื่องนี้ต่อไปตามที่ได้รับคำแนะนำมา เพราะยิ่งเนิ่นนานเข้ามันกระทบกับความปลอดภัยในการดำรงชีวิต มนุษย์เราจะมาสูดกลิ่นสารเคมีแบบนี้เข้าไปทุกวันได้อย่างไร ขอบคุณที่เปิดโอกาสให้ร้องเรียนมาได้สะดวก